Конкурс-кірмаш быў пастаўлены на трох “кітах”: самая цікавая прэзентацыя, самы цікавы інтэрактыў з гледачом і аўкцыён маршрутаў. І не толькі ў нас была прыемная задума памаляваць у вялікіх фарматах. Нашы краязнаўцы з музея “Крэпасць на Бярэзіне” на чале з кіраўніком Святланай Калюта прыдумалі цэлы краязнаўчы іспыт. Трэба было ўзяць у рукі буклеты з імёнамі герояў на Алеі Славы, што на плошчы Перамогі, і стаць у тым парадку ў рад, у якім яны пастаўлены на плошчы. Во дзе прыйшлося разам успамінаць тое, чаго не ведалі!